****

REPUBLIKA HRVATSKA

SISAČKO-MOSLAVAČKA ŽUPANIJA

Na temelju točke 5.3. Projekta „Poticanje razvoja i komercijalizacije inovacija u Sisačko-moslavačkoj županiji“ i članka 1. Odluke o donošenju Projekta „Poticanje razvoja i komercijalizacije inovacija u Sisačko-moslavačkoj županiji“

 Sisačko-moslavačka županija raspisuje

**JAVNI POZIV**

za podnošenje zahtjeva po Projektu

 “Poticanje razvoja i komercijalizacije inovacija u Sisačko-moslavačkoj županiji”

1. **Sredstva za provedbu Projekata**

 Financijska sredstva za provedbu ovog Projekta planirana su u Proračunu Sisačko-moslavačke županije za 2018. godinu, razdjel 015 Upravni odjel za gospodarstvo, regionalni razvoj i fondove Europske unije u okviru Programa Razvoj gospodarstva, Aktivnost A100002 Subvencije obrtnicima, malim i srednjim poduzetnicima – pozicija R2589 Subvencije za poticanje inovacija u poduzetništvu u iznosu od 200.000,00 kn.

1. **Prihvatljivi korisnici bespovratnih potpora**
* Prihvatljivi korisnici bespovratnih potpora po ovom Projektu su obrti, trgovačka društva, djelatnosti slobodnih zanimanja i ustanove u vlasništvu fizičkih osoba sukladno zakonskoj definiciji, registrirani sa sjedištem na području Sisačko-moslavačke županije i posluju na području Sisačko-moslavačke županije.
* Prihvatljivi korisnici su i udruge inovatora čije je sjedište i koje djeluju na području Sisačko-moslavačke županije (u daljnjem tekstu: inovatori).

1. **Namjena sredstava bespovratne potpore**

Potpore se odobravaju za:

1. stjecanje zaštite intelektualnog (industrijskog) vlasništva u zemlji i inozemstvu;

- troškovi podnošenja prijave za zaštitu intelektualnog (industrijskog) vlasništva

 2. razvoj i tehničko-tehnološku obradu inovacija:

 - nabava i ugradnja, preuređenje i nadogradnja strojeva i opreme, mjerni

 instrumenti, specijalni alati i sl. potrebnih za inovaciju

 - istraživanje i razvoj novog proizvoda, odnosno uvođenje inovacija u

 proizvodnju

 3. sufinanciranje promidžbenih aktivnosti vezanih uz inovaciju:

 4. sufinanciranje analize tržišta vezano za inovaciju

 5. poticanje mladih inovatora

 6. poduzetničko obrazovanje inovatora

Pojedinom korisniku potpora se može dodijeliti samo jednom u istoj kalendarskoj godini, najviše u iznosu od 40.000,00 kuna.

Popunjeni obrazac zahtjeva SMŽ-INOV/18 i pripadajuća dokumentacija podnose se osobno ili preporučeno putem pošte Povjerenstvu za provođenje Projekta «Poticanje razvoja i komercijalizacije inovacija u Sisačko-moslavačkoj županiji“ putem Upravnog odjela za gospodarstvo, regionalni razvoj i fondove Europske unije kako slijedi:

|  |
| --- |
| **Puni naziv i adresa** **podnositelja zahtjeva**\* SISAČKO-MOSLAVAČKA ŽUPANIJAUpravni odjel za gospodarstvo, regionalni razvoj i fondove Europske unijeZahtjev za Javni poziv  „POTICANJE RAZVOJA I KOMERCIJALIZACIJE INOVACIJA U SISAČKO-MOSLAVAČKOJ ŽUPANIJI“* ne otvarati –

Rimska 2844 000 SISAK |

\*Ako vanjska omotnica ne sadrži Puni naziv i adresu podnositelja zahtjeva, zahtjev će se smatrati nevažećim

**Rok za dostavu zahtjeva na ovaj Javni poziv je 28. svibnja 2018. godine.**

1. **Projekt i Upute za prijavitelje**

Projekt i Upute za prijavitelje dostupni su na web stranici Sisačko-moslavačke županije (www.smz.hr), pod poveznicom Natječaji. U spomenutom Projektu i Uputama nalaze se sve informacije o prihvatljivim zahtjevima, kriterijima za vrednovanje prijava kao i informacije o načinu provedbe Projekta.

Pitanja vezana za provedbu ovog Javnog poziva mogu se slati na e-mail: gospodarstvo@smz.hr

Dodatna pojašnjenja i odgovori na najčešća postavljena pitanja u vezi spomenutog Javnog poziva biti će objavljeni na županijskoj web stranici: [www.smz.hr](http://www.smz.hr)

Također sve informacije se mogu dobiti i na broj telefona: 044 / 540-081.

1. **Postupak obrade zahtjeva**

Sve pristigle zahtjeve razmotrit će županijsko Povjerenstvo za provođenje Projekta, a konačnu Odluku o dodjeli bespovratnih sredstva po ovom Projektu donosi župan.

Nekompletirani zahtjevi neće se razmatrati.

KLASA:421-03/18-01/01

URBROJ: 2176/01-02-18-2

Sisak, 27. travnja 2018.